kardosdrur/scandi-wiki huggingface dataset:
Johan Henrich Brandemann

Johan Henrich Brandemann (31. maj 1736 i Barmstedt, Holsten – 22. marts 1803 i København) var en dansk-holstensk bygmester, der var en eksponent for louis seize.

Brandemann var udlært som murer og tog borgerskab som murermester i København 1762. Han blev hofmurermester 1767, vicedirektør i brandkorpset 1787, chef 1796 og fik bestalling 1799. Som arkitekt må han have modtaget oplæring fra måske Nicolas-Henri Jardin og med større sikkerhed C.F. Harsdorff, sikkert da han deltog som kongelig hofmurermester ved Harsdorffs pavillonbyggeri på Fredensborg Slot. En klar påvirkning herfra ses i Brandemanns mest kendte bygning, Skydeselskabets tidligere hovedsæde på Vesterbrogade. 

Gift 17. juli 1765 i København med Anna Sophia Andersen (16. december 1732 – 21. oktober 1803). Han er begravet på Assistens Kirkegård.

Værker 
 Urtekræmmer Poul Kreisz' hus i Laksegade, København (tegnet 1765, nedrevet)
 Tegning til ejendom i København (1766, Rigsarkivet)
 medvirkede ved opførelsen af Harsdorffs portpavilloner på Fredensborg Slot (1774-77)
 Den Kongelige Skydebanes hovedbygning, nu Københavns Museum, Vesterbrogade 59, København (tegnet 1782, opført 1786-87, fredet 1926)
Tilskrivning:
 Borgergade 23, København for svogeren, klejnsmedemester J.C. Wilcken (1767-68, nedrevet 1942)

Kilder 
 Hanne Christensen, "Henrich Brandemann", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Arkitekter fra Danmark
Personer fra Holsten
Danskere i 1700-tallet
Klassicistiske arkitekter
Hofmurermestre fra Danmark
Migrantkirker

Migrantkirker, eller migrantmenigheder, er de ord, der bliver brugt samlet om alle de kirkesamfund i Danmark, der består af, eller er grundlagt af, indvandrere. Traditionelt har det danske kirkelandskab været domineret af folkekirken, og så med nogle mindre kirkesamfund som den katolske kirke, baptistkirken og pinsekirker, men i moderne tid er indvandringen til Danmark vokset markant, og det har også betydet en øget mængde migrantkirker.

I de senere år (fra 2004 og frem) er antallet af migrantkirker imidlertid begyndt at vokse. Fra 2004-2008 voksede antallet af migrantkirker i Danmark fra 145 til 212 kirker. Folkekirkens mellemkirkelige råd og Kirkernes Informationstjeneste vurderer, at cirka 40% af alle indvandrere som kommer til Danmark er kristne, enten med baggrund i mellemøstlige ortodokse kirker, eller i afrikanske pinsekirkelignende kirker.

Kilder 
Religion i Danmark 2009 , af Center for Samtidsreligion ved Aarhus Universitet

Kirkesamfund
Migration
BC Place Stadium

BC Place Stadium er en sportsarena i Vancouver i Britisk Columbia, Canada, der er hjemmebane for CFL-klubben BC Lions. Stadionet har plads til 59.841 tilskuere. Det blev indviet 19. juni 1983, hvor det erstattede Lions' gamle hjemmebane Empire Stadium. Åbnings- og afslutningsceremonien ved Vinter-OL 2010 foregik i BC Place Stadium.

Eksterne henvisninger 

Indendørs idrætsanlæg
Fodboldstadioner i Canada
Natalja Lavrova

Natalja Lavrova (russisk: Наталья Александровна Лаврова) (født 4. august 1984, død 23. april 2010) var en russisk gymnast og dobbelt olympisk guldvinder i rytmisk gymnastik for hold fra 2000 og 2004.

Hun døde i en bilulykke i Pensa oblast, hvor hun boede.

Gymnaster fra Rusland
Personer fra Pensa
Nyråd

Nyråd er en by på Sydsjælland med , beliggende 23 km sydvest for Præstø, 14 km vest for Kalvehave, 5 km vest for Stensved og 4 km øst for centrum af Vordingborg, som Nyråd næsten er vokset sammen med – kun 1 km land skiller de to byer.

Nyråd hører til Vordingborg Kommune og ligger i Region Sjælland. Byen hører til Vordingborg Sogn med Vor Frue Kirke i Vordingborg. I byen ligger den 4 ha store Hulemose Sø.

Faciliteter 
 Kulsbjerg Skole har 635 elever, fordelt på 3 afdelinger: Nyråd med 192 og Mern med 70 elever. De kommer efter 6. klasse til Stensved, som har 373 elever, fordelt på 0.-9. klassetrin. Alle 3 afdelinger har skoleklub for 0.-6. årgang.
 Nyråd Idrætsforening med ca. 500 medlemmer tilbyder bordtennis, petanque, badminton, fodbold, løb og triathlon. Foreningen  benytter Vintersbøllehallen.
 Plejecenter Vintersbølle har 80 boliger, heraf 70 etværelses, 3 toværelses til par og 7 aflastningspladser af 3 forskellige størrelser. Der er reserveret pladser til demente.
 Nyråd har afkørsel på Sydmotorvejen med pendlerparkering.
 Byen har supermarked og pizzaria.

Historie 
Nyråd havde station på Kalvehavebanen (1897-1959), der gik mellem Vordingborg og Kalvehave. Stationsbygningen, der var tegnet af arkitekt Heinrich Wenck, er bevaret på Nyråd Stationsvej 5. 4 km af banens tracé er blevet til Bakkebøllestien fra Nordhavnsvej i Vordingborg til Lergravvej i Bakkebølle – gennem Nyråd fungerer den som skolesti langs bydelen Vintersbølle, hvor skolen ligger.

I 1898 var Nyråd delt i to af landevejen til Kalvehave: syd for hørte byen til Vordingborg Købstad, nord for hørte den til Vordingborg Landsogn i Bårse Herred og blev beskrevet således: "Nyraad (gml. Form Nyæruth, Nyerød) med Skole og Forskole, Asyl (opr. 1878), Andelsmejeri (Brænderigaarden), Mølle, Teglværk, Købmandshandel, Bryggeri, Telefonstation m. m. og Station paa Kallehave Banen".

Det gamle navn Nyerød betød ny skovrydning, som giver plads til bebyggelse. Det nyere navn Nyråd stammer fra nyt råd og hentyder til et råd, nedsat af Christian 4. i 1693 for at sikre beskyttelsen af Sjællands sydlige spids.

Noter

Eksterne kilder/henvisninger 

Byer i Vordingborg Kommune
Satellitbyer i Danmark
Steviol

Steviol er et naturligt sødestof, der findes som glycosider i sukkerplanten Stevia. Steviol og steviol-glycosider har været tilladt som sødestof i Japan siden 1970 og har været brugt i mange andre lande som fødevaretilsætningsstof og/eller kosttilskud. Frankrig har givet en to-årig tilladelse til dyrkningsforsøg med Stevia og til anvendelse i madvarer fra 2010. EU-kommisionen besluttede 11. november 2011 at godkende steviol og steviolglycosider som fødevaretilsætningsstof.

Ny dansk forskning indikerer at Stevia rebaudiana måske kan bruges i behandling af type-2 diabetes, da det aktive stof steviosid tyder på at have færre bivirkninger end nuværende behandling. Dog mangler yderligere forskning.

Sukkerplanten Stevia indeholder mindst 10 forskellige glycosider af steviol. Steviosid forekommer som det mest fremtrædende glycosid. Nogle andre glycosider kendes under navnene rebausiosid A, rebaudioside C og dulcoside A.

Steviolglycosider kan også fremstilles fra genmodificerede mikroorganismer.

Steviol og steviolglycosider markedsføres under forskellige kommercielle navne.

Se også 

 Glycoconjugat

Eksterne links 

 CLUES FROM STEVIA PROMISE SWEETNESS WITHOUT AFTERTASTE. 2019

Glycosider
Sødemidler

gl:Esteviosido
nl:Stevioside
KA-billeder

KA-billeder er en ikke-kommerciel billeddatabase under Kunstakademiets Arkitektskoles Bibliotek med billeder af bygninger, bygningsdetaljer, konstruktioner og andre emner relateret til emnet arkitektur. Billeddatabasen omfatter  ældre og moderne arkitektur fra flere forskellige lande. Billeder fra flere forskellige fotografer fra Kunstakademiets Arkitektskole findes i basen, blandt andet diassamlinger fra Tobias Faber, C.Th. Sørensen og Ture Wester.

Ekstern henvisning 

KA-billeder

Forskningsbiblioteker i Danmark
Arkitektur i Danmark
Netdatabaser fra Danmark
Det Kongelige Danske Kunstakademi
Dragé

Drage eller dragé (fransk: dragée) er en form for slik. Drageer kombinerer forskellige ingredienser. Oprindeligt typisk en mandel med chokolade- eller sukkerovertræk.

I disse år udvikler dragé'erne sig og mix'er mange forskellige smage. For eksempel chokolade, mandler, lakrids, hindbær, chili, ingefær, appelsin mm.

Slik
Stephen Merchant

Stephen James Merchant (født 24. november 1974) er en engelsk komiker, forfatter, instruktør, radiovært og skuespiller. Han er mest kendt for at være medforfatter og -instruktør til tv-komedieserierne The Office og Extras sammen med sin ven Ricky Gervais. I Extras medvirkede han også selv som skuespiller i en af de centrale roller.

Stephen Merchant er også kendt stemmeskuespiller som har medvirket i flere spil, senest Portal 2.

Filmografi
Logan (2017)

Eksterne henvisninger 

 
 

Manuskriptforfattere fra Storbritannien
Skuespillere fra England
Instruktører fra Storbritannien
Radioværter fra Storbritannien
Komikere fra England
Jimmy Palmer

Jimmy Palmer, er en fiktiv person i tv-serien NCIS, portrætteret af den amerikanske skuespiller Brian Dietzen, dukkede første gang op i episoden "Split Decision" go blev ansat som Ligsyns assistent på NCIS. Efter Gerald var uarbejdsdygtig, blev Palmer Dr. Donald Mallard's medicinske assistent både i marken og i lighuset. Jimmy er bange for Gibbs. En del af årsagen til det er at Dr. Donald Mallard og han ofte er på gerningsstedet længe efter Gibbs og hans team ankommer og Dr. Mallard lægger vægt på at Jimmy er en forfærdelig chauffør og altid farer vild. 

Han blev opkaldt efter tidligere Baltimore Orioles pitcher Jim Palmer. Palmer har beskæftiget sig med ex-agent Lee's reelle loyalitet og hendes død, efter som han har været i seng med hende. 

I episode "Last Man Standing", afslører Palmer til Gibbs og Leon Vance, at han og Agent Lee havde "gjort det" for et stykke tid.

Eksterne henvisninger 
 

Fiktive personer fra NCIS
William Dyce

William Dyce (født 19. september 1806 i Aberdeen, død 14. februar 1864 i Streatham) var en skotsk maler, fætter til Alexander Dyce.

Dyce blev uddannet på Royal Academy i London og i Rom (hvor han stod nazarenerne, frem for andre Friedrich Overbeck nær), har foruden portrætter malet mange historiebilleder, lidt prærafaelitiske i holdningen, prægede af kunstnerisk kultur, men ikke af en stærk personlighed: Jakob og Rachel og Joas (Hamburgs Kunsthalle), George Herbert i Bemerton, Den gode Hyrde (1859) med flere (adskillige arbejder i Edinburghs og Londons nationalgallerier og andre britiske museer); endvidere store dekorative arbejder og freskomalerier: fresken St Ethelberts dåb (1847) i Parlamentshuset, freskerne i All Saints Church i London og mange andre. Dyces mange, men spredte interesser (han skrev om kunst, musik, magnetisme) synes ha svækket hans kunstneriske kraft.

Eksterne henvisninger 

Malere fra Skotland
Personer fra Aberdeen
Medlemmer af Royal Society of Edinburgh
Carl August Hagberg

Carl August Hagberg (7. juli 1810 i Lund – 8. januar 1864 sammesteds) var en svensk æstetiker og Shakespeare-oversætter, søn af Carl Peter Hagberg, bror til Jacob Theodor Hagberg.

Hagberg studerede i Upsala, hvor han 1830 tog magistergraden. Kort efter blev han docent ved universitetet der og holdt forelæsninger, særlig over græske litteraturen; han udgav en oversættelse af Aristofanes' Demagogerne, samt Bidrag till den grekiska dramatikens historia. 1835—36 foretog han en rejse til Tyskland og Frankrig, hvor han blandt andet gjorde personligt bekendtskab med Victor Hugo og Lamartine; efter sin hjemkomst udgav han en afhandling: Om den nya fransyska vitterheten. 

1840 blev han professor i æstetik, litteraturhistorie og moderne sprog ved universitetet i Lund. Blandt hans konkurrenter til dette embede var digteren Almqvist, og det blev af mange anset for en uretfærdighed, at Hagberg blev foretrukket. Han blev heller aldrig noget betydeligt på æstetikkens område, derimod gjorde han sig i høj grad fortjent af den svenske litteratur ved at oversætte Shakespeare på svensk. Denne oversættelse er overordentlig værdifuld; den vidner ikke blot om hans indgående forståelse af den store engelske digter, men også om hans sjældne poetiske sans og hans enestående herredømme over det svenske sprog. 

Efter at han havde fuldendt dette værk, der optog næsten 11 år af hans liv, sysselsatte han sig med forarbejderne til Svenska Akademiens Ordbok. Dette førte ham igen ind på studiet af nordisk oldsprog og oldlitteratur, og det nyoprettede professorat i Lund i dette fag blev også overdraget ham. Af hans øvrige arbejder kan nævnes hans deltagelse i redaktionen af tidsskriftet Studier, kritiker och notiser.

Kilder 

 

Litteraturhistorikere fra Sverige
Ansatte ved Lunds Universitet
Oversættere fra Sverige
Svensksprogede forfattere fra Sverige
Svenskere i 1800-tallet
Salmonsens
Theodor Hagberg

Jacob Theodor Hagberg (20. januar 1825 i Stockholm – 23. maj 1893 sammesteds) var en svensk universitetslærer, lingvist, oversætter og dramatiker, søn af Carl Peter Hagberg, bror til Carl August Hagberg.

Hagberg blev student i Upsala, hvor han tog magistergraden 1848. Senere blev han sammesteds docent i romanske sprog og 1868 professor i moderne sprog og litteratur. Hans forfatterskab er ret omfattende; blandt hans arbejder kan nævnes oversættelser af Petrarcas sonetter til Laura og nogle af Calderons dramaer.

Hagberg er forfatter til to historsike skuespil, Karl den elfte (1856) og Karl den tolfte (1864). Endvidere kan nævnes hans afhandling, Den provencalske vitterhetens återuppståndelse i det nittonde århundradet (1873), Frithiofs saga såsom svensk nationaldikt, Rolandssagan og flere.

Kilder 

 

Lingvister fra Sverige
Ansatte ved Uppsala Universitet
Dramatikere fra Sverige
Faglitterære forfattere fra Sverige
Oversættere fra Sverige
Svensksprogede forfattere fra Sverige
Svenskere i 1800-tallet
Personer fra Stockholm
Salmonsens
Alexander Dyce

Alexander Dyce (født 30. juni 1798, død 15. maj 1869) var en engelsk Shakespeareforsker, fætter til William Dyce.

Dyce studerede i Oxford, hvor han blev Bachelor of Arts 1819. Dyce har udgivet en række af de ældre engelske digtere med biografier, noter osv., især de Elizabethanske dramatikere (Peele, Greene, Marlowe, Beaumont & Fletcher, Middleton, Webster, Ford, Shirley); hans hovedværk er en fortrinlig, kritisk udgave af Shakespeare (6 bind, 1853-58), også i »Tauchnitz Collection«, 7. bind.

Faglitterære forfattere fra England
Carl Adolph Agardh

Carl Adolph Agardh (født 23. januar 1785 i Båstad, død 28. januar 1859) var en svensk botaniker, far til Jacob Georg Agardh, morfar til Gustaf Fröding.

Allerede 1799 blev han student ved Lunds Universitet, hvorefter han især studerede matematik og botanik; 1805 blev han filosofisk magister, 1807 docent i matematik i Lund. Som lærer for universitetskansler grev Engeströms søn fik han anledning til at studere de lavere planter under den berømte botaniker, professor Olof Swartz i Stockholm. 

Derefter fik han muligheden at med sin discipel foretage en rejse til Danmark, Nordtyskland og Polen. I 1812 blev han professor i botanik og økonomi, men da lønnen var ringe, slog han sig også på teologi og blev 1816 udnævnt til præst i Skt Peters Menighed ved Lund.

Agardh blev algologiens store reformator, idet han skabte grundlaget for en videnskabelig algesystematik. Hans Synopsis Algarum Scandinaviae (Lund 1817), Species Algarum (I, II; Lund 1820-1822, III, Gryphiswaldiæ 1828) og Systema Algarum (Lund 1824) er banebrydende arbejder, hvorpå alle senere forskere må bygge. Af hans øvrige algologiske arbejder kan nævnes: Icones Algarum Europæarum (Leipzig 1828-35) og Conspectus criticus Diatomacearum (Lund 1830-32).

Agardhs virksomhed som botaniker var dog ikke indskrænket til algologien, men også over de højere planters systematik, anatomi og fysiologi har han leveret for sin tid meget værdifulde arbejder, om de end ikke besidder et så blivende værd som hans algologiske, da han ikke holdt sig fri for den tids så højst uheldige, naturfilosofiske spekulationer.

I 1828 udnævntes Agardh til medlem af den store skolekomité, som da nedsattes for at undersøge tilstanden ved Sveriges skoler; han hævdede her sammen med Berzelius, Tegnér og flere på en særdeles talentfuld måde naturvidenskabernes og den moderne litteraturs store betydning lige over for de ensidige tilhængere af den klassiske dannelse. 

I 1834 udnævntes han til biskop i Karlstad, hvorefter han overlod sit botaniske bibliotek og sine samlinger til sin søn. Han kastede sig nu med stor iver over teologien og forfattede i de følgende ti år en hel række teologiske skrifter. Agardh udfoldede desuden en stor virksomhed i forskellige praktiske hverv, såsom i bestyrelsen af banker, som rigsdagsmand med mere, samt som nationaløkonomisk {forfatter.

Kilder

Eksterne henvisninger 
 

Præstestandens rigdagsmedlemmer
Biskopper fra Sverige
Botanikere fra Sverige
Medlemmer af Kungliga Vetenskapsakademien
Ansatte ved Lunds Universitet
Svenskere i 1800-tallet
Medlemmer af Svenska Akademien
Faglitterære forfattere fra Sverige
Personer fra Skåne
Salmonsens
Botanikere med autornavne
Svensksprogede forfattere fra Sverige
Jacob Georg Agardh

Jacob Georg Agardh (født 8. december 1813 i Lund, død 7. januar 1901 sammesteds) var en svensk botaniker, fykolog, og taksonom.

Karriere 
Han var søn af Carl Adolph Agardh og blev i 1854 udnævnt til professor i botanik ved Lunds Universitet. Agardh blev i 1862 udnævnt til at være den daværende blåtryk for den botaniske have Botaniska trädgården i Lund.

I 1849, blev han valgt som medlem af Kungliga Vetenskapsakademien. Agardh blev valgt af et udenlandsk æresmedlem af American Academy of Arts and Sciences i 1878.

Værker
Hans hovedværk, var Species, Genera et Ordines Algarum (4 vols., Lund, 1848-63),.

Kilder

Litteratur

Eksterne henvisninger 

 

Præstestandens rigdagsmedlemmer
Botanikere fra Sverige
Medlemmer af Kungliga Vetenskapsakademien
Ansatte ved Lunds Universitet
Medlemmer af Videnskabernes Selskab
Personer fra Lund
Svenskere i 1800-tallet
Faglitterære forfattere fra Sverige
Botanikere med autornavne
Svensksprogede forfattere fra Sverige
Ronnie Ekelund

Ronnie Michael Ekelund (født 21. august 1972 i Glostrup) er en tidligere professionel dansk fodboldspiller, der i løbet af sin karriere fra 1988 til 2006 spillede midtbane og angriber i en række klubber i både Europa og USA.

Han debuterede som U17-landsholdsspiller i 1987 og kom derefter til FC Barcelona. Hans sidste klub var California Cougars, der spiller indendørs fodbold.

Ved Sommer-OL 1992 deltog han på Danmarks hold i fodbold.

Referencer

Eksterne henvisninger 
 

Fodboldspillere fra Danmark
Personer fra Glostrup
Fodboldspillere fra Odense Boldklub
Fodboldspillere fra Brøndby IF
Fodboldspillere fra Coventry City F.C.
Fodboldspillere fra FC Barcelona
Fodboldspillere fra Manchester City F.C.
Fodboldspillere fra Southampton F.C.
Fodboldspillere fra Toulouse FC
Fodboldspillere fra Walsall F.C.
Fodboldspillere fra Lyngby Boldklub
Deltagere for Danmark ved sommer-OL 1992
Fodboldspillere fra FC Barcelona B
Brian Dietzen

Brian Dietzen (født 14 november 1977, Colorado, USA) er en amerikansk skuespiller, som bl.a. har spillet rollen som Jimmy Palmer i tv serien NCIS siden 2004, hvor han er Dr. Donald Mallards assistent.

Personligt liv 
Dietzen bor i øjeblikket i Los Angeles med sin kone Kelly og deres datter og søn.

Filmografi 
Fjernsyn
 NCIS, Naval Criminal Investgating Service, 2004 – nu – Jimmy Palmer
 My Guide to Becoming a Rock Star (2002) – Owen
 Boston Public (2002) – David Caplan
 Hit Factor (2008) – Clerk

Film
 Congratulations (2013)
 Self-Inflicted (2005)
 Purgatory House (2004)
 From Justin to Kelly (2003)
 Nowhere to Hide (2009)

Eksterne henvisninger 
 

Skuespillere fra Colorado
De låsede døre

De låsede døre () er en krimi skrevet af Agatha Christie i 1916. Den udkom først i 1920. Den introducerer den klassiske krimi.
 
Det er Christies første roman, og tre af hendes vigtigste figurer præsenteres her; Hercule Poirot som detektiv, Arthur Hastings som fortæller samt James Japp.  Plottet foregår på et stort, dystert landsted. Der er et halvt dusin mistænkte, som alle har noget at skjule. Bogen omfatter bl.a. en skitse af værelserne i huset, som er scenen for mordet og en gengivelse af et brudstykke af et testamente. Der er mange ægte og falske spor, men et kendskab til britisk lov er måske den afgørende detalje, der kan få læseren til at gætte løsningen.

Bogen foregår under 1. verdenskrig, og Poirot var flygtning fra Belgien til England, hvor han efter krigen etablerede sig som privatdetektiv.  I denne første roman møder han en bekendt fra før krigen, Arthur Hastings, som fortæller historien. Plottet er blevet betegnet som bemærkelsesværdigt for en debutant, selv om Christies originalitet som forfatter endnu ikke havde nået sit højdepunkt.

Personerne i De låsede døre 

 Løjtnant Arthur Hastings, fortælleren, som er på sygeorlov fra Vestfronten i første verdenskrig
 Hercule Poirot, en berømt belgisk detektiv, flygtning i England; Hastings' ven fra "gamle dage"
 James Japp fra Scotland Yard
 Emily Inglethorp, ejer af Styles, en velhavende ældre kvinde
 Alfred Inglethorp, hendes ca. 20 år yngre ægtefælle
 John Cavendish, hendes ældste stedsøn, som driver Styles
 Mary Cavendish, Johns hustru
 Lawrence Cavendish, Johns lillebror
 Evelyn Howard, Mrs. Inglethorps selskabsdame
 Cynthia Murdoch, en smuk adoptivdatter af en af familiens venner
 Dr. Bauerstein, en mystisk giftekspert
 Dorcas, tjenestepige på Styles

Udgivelsen 
Flere forlag havde afvist manuskriptet, inden The Bodley Head tilbød at udgive det med 25£ som honorar for rettighederne.

Bearbejdning 
 
De låsede døre indgår som en af episoderne i tv-serien Agatha Christie's Poirot med David Suchet som detektiven Poirot. Episoden havde premiere i 1990 . Den har flere gange været vist på DR1, bl.a. i genudsendelser d. 22. september 2012 og 31. maj 2021, i det seneste tilfælde med titlen De låste døre.

Danske Udgaver 
 Carit Andersen (De trestjernede kriminalromaner,bind 14); 1954.
 Carit Andersen (De trestjernede kriminalromaner,bind 36); 1967.
 Carit Andersen (De trestjernede kriminalromaner,bind 36); 1970.
 Forum (De trestjernede kriminalromaner,bind 36); 1973. 
 Wøldike 1985.

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)

Litteratur fra England
Hercule Poirot bøger
Eigil Aasbjerg

Eigil Aasbjerg Pedersen (født 7. maj 1923) er en tidligere dansk pilot og atlet. Han var medlem af Herning GF, Københavns IF og AGF.

Aasbjerg bor i dag i Bakersfield, Californien, hvor han har arbejdet som pilot og flyveinstuktør

Danske mesterskaber 
  1948 400 meter hæk 57,1
  1946 400 meter hæk 56,8
  1944 110 meter hæk 15,9
  1944 4 x 100 meter 44,5

Eksterne henvisninger 
 DAF i tal – Eigil Aasbjerg 

Hækkeløbere fra Danmark
Atleter fra Herning GF
Atleter fra Københavns IF
Atleter fra AGF
Dansk-amerikanere
Piloter fra Danmark
Sonic Boom Over Europe Tour

Sonic Boom Over Europe Tour er en turne med hård rock-bandet KISS der startede i England 1. maj 2010, med liveoptræden i Aalborg 16. juni 2010.

Numre 
 Modern Day Delilah
 Cold Gin
 Let Me Go Rock And Roll
 Firehouse
 Say Yeah!
 Deuce
 Crazy Crazy Nights
 Calling Dr. Love
 Shock Me (Tommy & Eric solo)
 I'm An Animal
 100 000 Years
 I Love It Loud (Gene solo)
 Love Gun
 Black Diamond (Paul solo)
 Detroit Rock City
 Beth
 Lick It Up
 Shout It Out Loud
 I Was Made For Lovin' You
 God Gave Rock And Roll To You II
 Rock And Roll All Nite

Ekstern henvisning 
 Kiss Online

Begivenheder i 2010
Musikarrangementer